دەسەگە لە بەیاننامەیگ رەسیە ئاژانس شەفەق نیوز وت: کەشوهەوای وڵاتەگە ئەرا سوو سێشەممە، لە ناوچەی ناوڕاس و باشوور رووشنە، و لە ناوچەی باکوور رووشنە تا نیمچە ئەوریگ، و پلەی گەرمی لە بەشەیل ناوڕاس و باکوور چەن پلەیگ داوەزێد، و لە بەش باشوور کەمیگ داوەزێد.
وتیش: رووژ چوارشەممە، لە ناوچەی ناوڕاس و باشوور رووشنە، و لە ناوچەی باکوور نیمچە ئەورە وەگەرد دەرفەت نمە وارانیگ لە بەشەیل باکووری، و پلەی گەرمی لە بەشەیل ناوڕاس و باکوور نزیک رووژ وەرجە خوەیە، و لە بەش باشوور وڵاتەگە کەمیگ نزمەو بوود.
دیاری کرد کە رووژ پەنجشەممە، لە ناوچەی ناوڕاس و باکوور رووشنە وەگەرد لەکە ئەوریگ،و لە ناوچەی باشوور رووشنە، و پلەی گەرمی لە بەشەیل ناوڕاس و باشوور نزیک رووژ وەرجە خوەیە، و لە بەش باکوور چەن پلەیگ لە ڕووژ وەرجە خوەی بەرزترەو بوود.
دەسەگە وتیش: کەشوهەوای وڵاتەگە ئەرا رووژ جمعەی ئایندە، لە ناوچەی ناوڕاس و باشوور رووشنە و خوەرە، و لە ناوچەی باکوور رووشنە وەگەرد لەکە ئەوریگ، و پلەی گەرمی لە بەشەیل ناوڕاس و باکوور چەن پلەیگ لە ڕووژ وەرجە خوەی بەرزترەو بوود، و لە بەش باشوور کەمیگ بەرزەو بوود.
